text: Peter Gæmelke bliver formand for Danske Spil
  25 marts 2010 kl. 09.35
  Den tidligere præsident for Landbrugsraadet kan nu føje endnu en titel på sit CV.
   
  Finansminister Claus Hjort Frederiksen har udnævnt Peter Gæmelke fra Vejen til ny formand for Danske Spil A/S.
  Han overtager formandsposten til september, når den nye lovgivning om spil træder i kraft.
  Peter Gæmelke er 55 år, og har en mængde poster - bl.a. som bestyrelsesmedlem i Kirkbi A/S og Sydbank A/S.
  